## **Invitasjon til pilotering av kompetanseutvikling i personvern og informasjons-sikkerhet for merkantilt ansatte i skolen**

### **Bakgrunn**

I prosjektet SkoleSec har kommuner og fylkeskommuner gått sammen om å styrke arbeidet med personvern og informasjonssikkerhet knyttet til bruk av digitale tjenester og verktøy i skoler og barnehager. Målet er bedre ivaretakelse av personvern og informasjonssikkerheten til barna.

SkoleSec har i løpet av prosjektet utarbeidet ulike opplegg for kultur- og kompetanseutvikling i personvern og informasjonssikkerhet, rettet mot ulike målgrupper. Flere har etterspurt et eget opplegg for merkantilt/administrativt ansatte i skolen. KS har derfor søkt om og fått bevilget midler til utvikling av en egen kompetanse- og utviklingspakke for denne målgruppen.

I samarbeid med Ullensvang kommune ønsker SkoleSec derfor å invitere deg til å være med på piloteringen av denne pakken. Opplegget består av en lunsj-til-lunsj-samling på Voss 9. – 10. november, i tillegg til forarbeid og etterarbeid. Målet er at du skal få tilført kompetanse, nettverk og ressurser til videre arbeid på området i egen kommune.

### **Hva vil din kommune oppnå ved deltakelse?**

Ved å delta vil merkantilt ansatte i din kommune få tilført kompetanse og ressurser i arbeidet med personvern og informasjonssikkerhet i oppvekstsektoren:

* Kompetanseheving med anerkjente kapasiteter innenfor personvern og informasjonssikkerhet
* Nettverksbygging og etablering av samarbeidsforum
* Hjelp til å definere dagens utfordringer og prioritere forbedringer og endringer
* Økt kunnskap om tilgjengelige ressurser
* Mulighet til å gi arbeidet på området i egen kommune en ny giv

### **Hva inneholder opplegget?**

Opplegget inneholder følgende aktiviteter og kompetansemål:

|  |  |
| --- | --- |
| **Kompetansemål** | **Innhold** |
| Utvikle grunnleggende kompetanse om personvern og informasjonssikkerhet | * Kartlegging av eget kompetansenivå * Kompetanseheving i grunnleggende personvern og informasjonssikkerhet |
| Være i stand til å prioritere videre arbeid med personvern og informasjonssikkerhet innen oppvekstfeltet i egen kommune | * Veiledning i å prioritere hva som er viktig å få på plass først i arbeidet med personvern og informasjonssikkerhet |
| Være i stand til å reflektere over, gjennomføre og følge opp personvern og informasjons-sikkerhet knyttet til egen rolle og ansvarsområder | * Veiledning i å utarbeide en handlingsplan for det videre arbeidet med personvern og informasjonssikkerhet i egen kommune * Dilemmatrening knyttet til relevante og kjente case for merkantilt ansatte |

Tabell 1 – Kompetansemål

### **Hva vil det kreve av deg og din kommune å delta?**

Under følger en overordnet plan for hvilke aktiviteter som vil være en del av opplegget. I tillegg til felles samling må det påregnes noe arbeid i egen kommune til forberedelser og etterarbeid.

Reisekostnader og opphold på samlingen dekkes av SkoleSec-prosjektet.

|  |  |  |
| --- | --- | --- |
| **Fase** | **Tidsrom** | **Aktiviteter** |
| Forberedelser | Uke 43 – 44 | * Kartlegge egen kompetanse ved å fylle ut strukturert spørreskjema (anonymt) * Se videoleksjon (10 minutter) om temaet * Gjennomføre refleksjonsoppgave/dilemmatrening |
| Samling | 9. – 10. november | * Delta på lunsj-til-lunsj samling på Voss 9. – 10. november |
| Etterarbeid | Uke 46 – | * Følge opp prioriterte aksjoner/tiltak fra samlingen i egen kommune * Delta i evaluering av piloten * Bidra til deling og spredning av opplegget i etterkant av endt pilot |

Tabell 2 - Plan for gjennomføring

### **Ønsker du å delta?**

Dersom du eller andre fra din kommune ønsker å delta i opplegget ber vi dere søke ved å fylle ut [følgende skjema](https://forms.office.com/Pages/ResponsePage.aspx?id=thiu4W_eh0ui_JDWIX2VTsXKC5CbAwtIizeoJzwuAH9UM1RaRVhBU1JPOTJTMERDNFhORVZOQTRBWS4u) innen utgangen av fredag 22. september.

Har dere spørsmål eller ønsker ytterligere informasjon, ta gjerne kontakt med prosjektmedarbeider Steinar Hjelset på [steinar.hjelset@karabin.no](mailto:steinar.hjelset@karabin.no).

Med vennlig hilsen,

|  |  |
| --- | --- |
| Eva Rekkedal,  Ullensvang kommune | Christian Sørbye Larsen,  prosjektleder SkoleSec |